cyanic-selkie/wikianc huggingface dataset:
Den dominikanske republikks sentralbank
Sentralbanksjef
Sentralbanksjef pr mai 2016 er Héctor Valdez Albizu. Han har også tidligere vært sentralbanksjef; han satt i samme stilling også i perioden 1994–2000. Mellom hans to perioder har det sittet to andre sentralbanksjefer; Francisco Guerrero Prats-Ramírez (2000–2003) og José Lois Malkún (2003–2004).
Daniel Márcio Fernandes
Daniel Márcio Fernandes (født 25. september 1983 i Edmonton i Canada) er en portugisisk fotballspiller som spilte for Lillestrøm SK fram til juli 2017.
Fernandes testet postitivt på et stoff som står på dopinglista etter Lillestrøm sin 100 års jubileumskamp mot Sandefjord 2. april 2017. Fernandes fikk beskjed fra Antidoping Norge 6. mai 2017 at han hadde testet postitivt på stoffet Dextroamfetamin. Målvakten ble suspendert fra all trening og kamper for Lillestrøm frem til en eventuell dom ville komme.
13. juli 2017 bekrefter Lillestrøm Sportsklubb via Rb.no at kontrakten til Daniel Fernandes termineres med umiddelbar virkning.
Hans posisjon på banen er målvakt, og han har også vært en del av. Fernandes har spilt for flere andre klubber i sin karriere, blant annet PAOK Saloniki og FC Porto.
Han ble tatt ut til Fotball-VM 2010 i Sør-Afrika.
Anders Bratholm
Anders Bratholm (født 7. januar 1920 i Kristiania, død 8. juli 2010 i Bærum ) var en norsk jurist.
Under krigen levde Bratholm i dekning på et titall forskjellige steder og slapp unna tyskernes arrestasjon av studentene i 1942. Før han fullførte juss-studiet hadde han også erfaring som pressemann. Han var en av redaktørene i Avantgarden fredssommeren 1945, og redaktør av Dagningen fra 1945 til 1947. Han var i alle år en ivrig deltaker i samfunnsdebatten og i 1962 grunnla han det juridiske tidsskrift Lov og Rett der han var redaktør frem til 1990.
Ikon (kristendom)
Helgenbilder i vestlig kirkekunst omtales av og til også som ikoner, men flere anser at dette i kultisk og teologisk forstand er en uheldig ordbruk. Klarest blir det å reservere ordet «ikon» til betegnelse på avbildninger som dyrkes i de østlige kirker.
Anders Bratholm
Bratholms juridiske felt var først og fremst strafferetten som han underviste i ved universitetet. Han var formann i Straffelovkommisjonen i en årrekke og medlem av en rekke andre offentlige utvalg. I forbindelse med de såkalte politivoldsakene i Bergen på 1970-tallet, ble Bratholm engasjert som leder av et offentlig granskningsutvalg, og utvalget konkluderte med at det hadde forekommet betydelig voldsanvendelse overfor arrestanter ved Bergen politikammer.
Ikon (kristendom)
Historie
Konsilet i Trullo i 680 forbød symbolske fremstillinger av Kristus, f.eks som et lam. Billedforbudet i 2. Mosebok ble tilsidesatt på bakgrunn av det faktum at Kristus hadde åpenbart seg i menneskeskikkelse. Kirkemøtet i Nikea i 787 vedtok at ikoner innehar en positiv plass i kirkens liv ved å tjene en pedagogisk funksjon. Ikonene fortjener «relativ heder» (proskynesis), da de bare er avbildninger av det guddommeliges åpenbaring, og ikke av det guddommelige i seg selv, som skal ha «absolutt heder» (latreia). Det var dermed ikke snakk om «avgudsdyrkelse», der avbildningen gjøres identisk med det avbildete.
Anders Bratholm
Et annet av Bratholms hovedinteressefelt var barns rettigheter, og han var aktiv for å få gjennomført ordningen med et Barneombud.
Han ble utnevnt til ridder av 1. klasse av St. Olavs Orden i 1994 og var medlem av Det Norske Videnskaps-Akademi fra 1963.
Foldøy
Foldøy er ei øy i Suldal som ligger ved innløpet til Sandsfjorden. Arealet er 1,1 km² (1160 dekar) og øya hadde i 2013 ca. 20 innbyggere. Den har ferjeforbindelse med Jelsa, Hebnes og Nedstrand, og videre til Finnøy 2 ganger daglig. Forbindelsen driftes av Norled med fartøyene MF «Foldøy» og MF «Sjernarøy».
Historie
Gravfunn som er gjort tyder på at Foldøy har vært bebodd i 2000 år. De første skriflige kildene er fra ca. 1275. Det var biskop Torgils av Stavanger som gav bort halve øya som inntekt for et nyopprettet hospital i nærheten av St. Peters kirken i byen.
De første skriflige kildene om beboere på Foldøy er fra 1519 da det bodde en Ivar der. Fremover var gården for det meste delt i to bruk til premiermajor Johan Jacob von Fasting kjøpte hele øya i 1757. Fasting var fra Os (Hordaland) ved Bergen. Selv om det stadig snakkes om «Generalen på Foldøy» ble Fasting kun generalløytnant. «Generalen» døde i 1790 og øya ble solgt ut av slekta i 1793.
I 1878 ble Svend Foldøen, «Ryfylkebispen», født på bruket Midtbø. Han ble en sentral og markant emissær i første del av 1900-tallet.
Det er funnet flere arkeologiske funn på øya, men under nydyrking i 1907 ble det funnet et stort skattefunn fra vikingtiden under nydyrking i Sandvika. Under ei bergnabbe bare 20 cm. under jorda lå det en samling på 776 sølvmynter. Det er regnet at de ble gravd ned i ca. 1055.
Folketallet på Foldøy har minket med årene, men det er et etablert feriested med over 70 ferieboliger. Det er også bygget en båtmolo i 2013.
Utvikling i folketallet
Kilde: Jelsa Gardar og Folk (Ernst Berge Drange)
Johannes (navn)
Johannes er et opprinnelig gresk mannsnavn, Ioannes (Ἰωάννης). Det er mye brukt i kristen kultur. Bibelen omtaler både døperen Johannes og evangelisten Johannes. Johannes er et vanlig mannsnavn i veldig mange land. Johannes er ett av de mannsnavn som har gitt opphav til flest variasjoner. Johan, John, Jan, Hannes, Jon, Jöns, Jens, Heinz og Hans er alle varianter eller kortformer som forekommer i germanske språkområder, i romanske språkområder finns former som Juan (spansk), Giovanni (italiensk), Jean (fransk). Navnet Ivan er den russiske formen av Johannes.
I Norge ble navnet tidligere forkortet til Johs; dette ble utover på 1900-tallet etablert som eget fornavn.
Etymologi
Johannes har opprinnelse i det greske mannsnavnet Ioannes (Ἰωάννης), som kommer fra hebraiske Yochanan og betyr «Gud er nådig».
Utbredelse
Navnet er kjent i Norge fra 1000-tallet, i formen Jon. Johannes var et vanlig navn i Norge i middelalderen. Over 230 forskjellige personer med navnet er nevnt i Regesta Norvegica. De to formene var sammen rundt år 1500 det nest mest brukte mannsnavnet i Norge. Johannes var et svært populært navn på gutter født i Norge på 1600-, 1700- og 1800-tallet, og de første tiårene på 1900-tallet. Navnet falt siden i popularitet, men tok seg noe opp igjen på begynnelsen av 2000-tallet. I 2006 var det i Norge 6 848 menn som hadde Johannes som første fornavn. Det var 5 344 menn i Norge som hadde Johannes som eneste fornavn i 2006.
I Sverige er Johannes kjent fra 1100-tallet. Det har på 1900-tallet aldri vært blant de aller mest populære navnene på guttebarn født i Sverige. Størst popularitet hadde navnet i 1993, da det var på 43.-plass.
Johannes var blant de ti mest populære navnene på guttebarn født i Finland i perioden ca. 1890–1950 og igjen fra ca. 1980. Siden ca. 1940 har Juhani vært en mer populær variant av navnet i Finland.
I Tyskland var Johannes et populært navn på guttebarn på begynnelsen av 1900-tallet, og igjen i 1980-årene.
Jóhannes var et svært vanlig navn på Island på midten av 1800-tallet.
Johannes er i dag blant de mest bruke mannsnavnene i Finland, og Ioánnes (Ιωάννης) er blant de mest brukte i Hellas.
Navnedag
Johannes har navnedag den 24. juni.
Agaton Sax
Agaton Sax, litterær figur, hovedperson i den svenske bokserien med samme navn, skrevet av Nils-Olof Franzén. Agaton Sax er privatdetektiv og redaktør for Byköpingsposten i Byköping. Han løser sine saker samtidig som han driver avisen i byen.
Andre tilbakevendende karakterer i fortellingene om den intelligente og språkgeniale Agaton Sax er den tafatte Overdetektivinspektør Joshua H Lispington ved Scotland Yard, Byköpings politi Antonsson, skurkene Julius Mosca, Octopus P. Scott, Herr Gustafsson og Helvassa Gullan, samt Agatons tante Tilda, Dachsen Tickie og hans verdensunike datamaskin, Tenkende August.
Bøkene utkom først ved Bonniers forlag i serien Önskedeckarna, under Bonniers Juniorböcker. Illustrasjonene ble fra begynnelsen laget av Åke Lewerth.
Den siste boken, Agaton Sax och den mörklagda ljusmaskinen, ble skrevet på forespørsel fra Nils-Olof Franzéns engelske forlag, som med framgang utga bøkene i oversettelse der. Bøkene ble da illustrert av Quentin Blake.
Filmatiseringer
Den første boken som ble filmatisert var Agaton Sax och bröderna Max som i 1972 ble en animert TV-serie med samme navn. Serien besto av fire 20-minutters avsnitt, og var laget av animasjonsstudioet Team Film.
Agaton Sax och Byköpings gästabud ble i 1976 Sveriges første helt animerte langfilm.
Samtidig som langfilmen vistes på kino, viste svensk TV en animert TV-serie med samme opphavsmann og skuespillere. Agaton Sax-serien består av tre halvtimeslange avsnitt basert på bøkene Agaton Sax och den ljudlösa sprängämnesligan, Agaton Sax och det gamla pipskägget og Agaton Sax och den bortkomne mr Lispington (som i filmatisering fikk navnet Agaton Sax och kolossen på Rhodos).
Rob Roy (film)
Rob Roy er et amerikansk-britisk historisk eventyrdrama fra 1995 som omhandler det dramatiske livet til den skotsk klanlederen Rob Roy. Hovedrollen som Roy spilles av Liam Neeson, mens andre sentrale roller spilles av Jessica Lange, John Hurt, Tim Roth og Eric Stoltz. Regi er ved Michael Caton-Jones.
Handling
Filmen handler om 1700-tallets skotske helt Robert Roy McGregor. Handlingen er lagt til 1713 i en tid da de skotske klanene var i oppløsning og engelskmennene hersket Skottland. For å hjelpe McGregor-klanen han tilhører, låner Rob penger av den mektige Marquisen av Montrose (John Hurt), den engelske kronens utsending. Han blir imidlertid utsatt for en felle og frarøvet disse av den brutale og kyniske Cunningham (Tim Roth), som er Marquisens høyrehånd. McGregors gode venn McDonald (Eric Stoltz) blir drept av Cunningham i forbindelse med tyveriet og får skylden for å ha stukket av med pengene. Rob er ute av stand til å betale tilbake pengene, men får tilbud om å få gjelden slettet av Marquisen mot at han bærer fram falskt vitnesbyrd mot hertugen av Argyll. Rob nekter og blir dermed lovløs. Han jages så av Cunningham som i løpet av jakten voldtar Robs kone. Han fanges, men klarer å flykte. I mellomtiden forteller Mary hertugen av Argyll om komplottet mot ham og overtaler ham til å arrangere en duell mellom Rob og Cunningham.
Om filmen
Tim Roth ble tildelt en BAFTA og en KCFCC Award for sine rolleprestasjoner i filmen. Han ble i tillegg nominert til en Oscar, en Golden Globe og en Saturn Award i klassen «beste birolle». Filmen fikk blandet mottakelse av kritikerne, noe som gjenspeiles i at den har fått 72% på Rotten Tomatoes (2011) og 55% på Metacritic. Den amerikanske filmanmelderen Roger Ebert gav den 3,5 av 4 stjerner.
Det norske nettstedet CINERAMA gav filmen terningkast fem i 2000. Anmelderen skrev blant annet at: «Rob Roy er en stor film, med nydelig skildring av skotsk landskap og kulturarv samt en spennende histore bestykket med svært gode skuespillerprestasjoner».
Den innbrakte $31 millioner i USA, ca $6 millioner i Storbritannia og ca $5 millioner i Australia. Produksjonskostnadene var på ca $28 millioner.
Filmen har blitt kritisert (særlig fra engelsk hold) for å fremstille konflikten mellom engelskmenn og skotter (highlandere) på svart-hvitt måte. Avisa The Guardian mente at den fremstilte skottene som overveiende heroiske, mens engelskmenn ble fremstilt som onde og kyniske.
Brevik
Brevik er en by i Porsgrunn kommune i Telemark. Brevik var egen kommune fram til kommunesammenslåingen i 1964, da den – sammen med Eidanger og Porsgrunn – ble en ny kommune som fikk navnet Porsgrunn. Brevik er i dag en bydel i den store flerkjernebyen i Grenland, som Statistisk sentralbyrå kaller Porsgrunn/Skien.
Brevik regnes som en av Norges best bevarte «seilskutebyer». Byen ligger ytterst på Eidangerhalvøya, og var tidligere en betydelig utskipingshavn for blant annet is og trelast.
Brevik bymuseum
Brevik Bymuseum holder til i byens gamle rådhus, i dag også kjent som Cochegården, som opprinnelig ble bygget som boligen til Jørgen Chrystie (1729–1787) og hans familie. Bygningen stod ferdig i 1761. Vis-a-vis bygningen lå boligen til Jørgens bror Hans Chrystie (1720–1797), som ble flyttet til Norsk Folkemuseum på Bygdøy og nå er kjent som Chrystiegården.
Selve museumsavdelingen er innredet i tre av rommene i Cochegården.
Statuen av kong Chulalongkorn
I 1907 besøkte kong Chulalongkorn av Thailand Brevik. I 2010 ble et minnesmerke over ham avduket i Brevik; minnesmerket er en statue som ble bekostet av den thailandske stat.
Historikk
1630: Militært batteri (blokkhus) blir anlagt på Øya (Blokkhustangen).
1680: Brevik får ladestedsrettigheter.
1689: Brevik får postkontor.
1693: Brevik får sitt første skolestyre.
1761: Stor bybrann i Brevik.
1779: Kongelig bevilling til overfarten Brevik-Stathelle.
1780: De første vektere ansettes.
1800: Nok en stor brann. Brevik har ca. 1000 innbyggere.
1801: Militært kanonbatteri blir anlagt på Øya.
1820. Gapestokken ved kirken blir tatt ut av bruk.
1837: Hans Morten Thrane Esmark blir byens første ordfører.
1838: Postrøver Berg blir halshogd på Batteriet.
1845. Brevik får bystatus.
1846: Brevik får middelskole.
1847: Brevik får apotek. – Brevik Sparebank etableres.
1849: Brevik får sin første avis «Adressetidende».
1849: Brevik får sitt offentlige bibliotek.
1855: Brevik telegrafstasjon åpnes.
1867: De første vannverksdammer blir bygd.
1878: Breviks kirke nr. 2 blir innviet.
1882: Setreveien blir anlagt som ny hovedvei inn til byen.
1883: Brannvakttårnet blir bygd.
1893: Brevik Idrettslag blir stiftet.
1895: Brevik jernbanestasjon åpnes av kong Oscar II.
1896: Postruten med båt Brevik-Kristiansand åpnes.
1905: Breviks første kino.
1907: Kong Chulalongkorn av Siam besøker Brevik.
1914: Brevik får elektrisk lys.
1919: Sementproduksjonen starter ved Dalen Portland Cementfabrik.
1921: Brevik får eget sykehus.
1925: Brevik får gamlehjem.
1931: Fiskebasaren bygges.
1949: Langbrygga blir opprustet med betongbrygge.
1950: Furulund Idrettspark åpnes.
1952: Det blir bygd ny bru til Øya.
1958: Blekebakkveien blir bygd.
1960: Brevik kirke brenner.
1961: Ny skole tas i bruk på Åsen.
1963: Ny kino blir bygd.
1963: Breviks kirke nr. 3 blir innviet.
1963: Kommunesammenslåing. Eidanger og byene Brevik og Porsgrunn blir slått sammen.
1964: Ny kommune blir opprettet med navn Porsgrunn.
1966: Fergeruten Brevik-København starter.
1979: Kystverkets trafikksentral på Strømtangen blir opprettet.
1982: Breviksbåten «Alliance» blir verdensmester i seiling (yngligeklassen i Florida).
1983: Restauranthuset Sjøloftet i Brevik starter opp ved Breviks havnebasseng.
1992: Brevik sykehjem tas i bruk.
1995: DD.MM. Kong Harald og Dronning Sonja besøker Brevik.
1996: Grenlandsbrua blir åpnet av kong Harald.
Jernbane
Brevik fikk egen jernbanelinje – Brevikbanen – i 1895. Persontrafikken ble nedlagt i 1968, og jernbanesporet er senere, sammen med deler av stasjonsområdet, blitt revet. I dag blir kun deler av banen brukt på strekningen fra Norcem til Porsgrunn for godstransport.
Post
Breviks første postkontor ble åpnet sommeren 1689. Byen var et naturlig knutepunkt for posttrafikken i Sør-Norge og ble hovedpostkontor for hele Skiensfjorden. På begynnelsen av 1800-tallet var det bare de fire største byene i Norge – Bergen, Trondheim, Kristiansand og Oslo – som hadde større postomsetning enn Brevik. Postkontoret ble nedlagt og byttet ut med Post i butikk 17. september 2001, etter mer enn 300 års drift.
Ricardo Blas jr.
Ricardo Blas jr. (født 19. oktober 1986 i Guam) er en guamsk judoka som konkurrerer i klasse +100 kilo. Under Sommer-OL 2008 representerte Guam, der han røk ut i andre runde.
Toto
Toto er et amerikansk rockeband som ble etablert i Los Angeles i 1977 av David Paich, Steve Lukather, Bobby Kimball, David Hungate og brødrene Steve og Jeff Porcaro.
Toto hadde sin største kommersielle suksess på 1980-tallet, og deres mest kjente sanger er blant andre «Hold the Line», «Georgy Porgy», «I'll Supply the Love», «Rosanna», «Africa», «I'll Be over You», «Pamela» og «Stop Loving You», som alle ble gitt ut som singler. Per 2010 hadde bandet solgt nesten 30 millioner album.
Historie
Da de dannet Toto var medlemmene allerede etablerte studiomusikere, og de var derfor kjent i bransjen; dette innebar at bandet ikke hadde den typiske etableringsfasen med å forsøke å få spillejobber på ulike klubbscener eller å dra i havn et platekontrakt med et stort plateselskap.
Flere av bandmedlemmene har i årenes løp samarbeidet med artister som Michael Jackson, Steely Dan, Santana, Stevie Wonder, Miles Davis, Chicago, Elton John, Eric Clapton, Quincy Jones, Paul McCartney, Steve Vai, Joe Satriani, Lionel Richie og Olivia Newton-John. Boz Scaggs' kritikerroste album Silk Degrees inneholdt for eksempel flere spor som var skrevet av Paich, Hungate og Jeff Porcaro, og de var også musikere på albumet. David Paich skrev «Lady Love Me (One More Time)» sammen med James Newton Howard, Steve Porcaro skrev «Human Nature» for Michael Jackson og Steve Lukather skrev sammen med Jay Graydon «Turn Your Love Around» for George Benson. Lukather vant en Grammy i 1983 da «Turn Your Love Around» fra albumet The George Benson Collection ble kåret til beste R&B-låt. Toto spilte ofte sammen med svenske Ted Gärdestad på konserter før de selv slo igjennom for alvor. Dette kan være en av forklaringene på at Totos «Hold the Line» og Gärdestads «Satellit» har mange fellestrekk. En annen forklaring kan være at Janne Schaffer, som spilte sammen med Toto på «Hold the Line» året før «Satellit» ble gitt ut, også spilte riffet på «Satellit».
Bandets medlemmer diskuterte frem og tilbake hva de skulle kalle seg. De ville ha et enkelt bandnavn, som kunne uttales likt over hele verden. Etter at Jeff Porcaro hadde sett filmen Trollmannen fra Oz, begynte han å skrive navnet «Toto» på alle innspillinger de hadde. Da de etter hvert måtte bestemme seg for et navn, startet de å undersøke hva ordet Toto betyr; det er latin og betyr «alt», og det passet godt ettersom de ønsket å spille i mange forskjellige stilarter.
Hydra
I 1979 ga de ut sitt andre album, Hydra. Logoen på coveret er Steve Porcaro som står og ser ned på bakken med et sverd i hånden. Bakgrunnen er blå. Dette albumet inneholdt derimot åtte sanger; «Hydra», «St. George and the Dragon», «99», «Lorraine», «All us Boys», «Mama», «White Sister» og «A Secret Love». Sistnevnte er skrevet av Steve Porcaro, ellers er alle skrevet av David Paich. Mange hevder at dette er deres mest mystiske album noensinne og også kanskje det beste.
Turn Back
Etter Hydra, dreide Totos musikk en helt annen vei enn den hadde gjort før. Et bevis på dette er plata Turn Back, som er deres tredje album. Det ble gitt ut for første gang i 1981. Plata inneholder sangene «Gift With a Golden Gun», «English Eyes», «Live for Today», «A Million Miles Away», «Goodbye Elenore», «I Think I Could Stand You Forever», «Turn Back» og «If It's the Last Night». Dette albumet inneholdt mest ballader, og ble derfor ikke noen stor slager, men allikevel et minneverdig album for Toto-fans.
1984–1995
Etter de fire første albumene var bandet gjennom flere utskiftninger i besetningen. Rett etter utgivelsen av Toto IV ble David Hungate erstattet av Mike Porcaro, som hadde medvirket som studiomusiker på albumet. Hungate sluttet for å satse på en karriere som studiomusiker i Nashville. Da de begynte på sitt femte album, Isolation, forlot også Bobby Kimball bandet og han ble erstattet av Fergie Frederiksen. Isolation-albumet er forøvrig bandets mest vestkyst-rock pregede album.
Da de begynte på sitt sjette album, Fahrenheit, ble Fergie Frederiksen erstattet av Joseph Williams, som forøvrig er sønn av den kjente filmmusikk-komponisten John Williams. Våren 1987 forlot også Steve Porcaro bandet, fordi han trodde mer på en solokarriere enn å spille i band. Han ble ikke erstattet. Et år senere var albumet The Seventh One klart for utgivelse, og det er også et av de mest kjente albumene de har laget.
1995–2008
I 1995 ga de ut albumet Tambu, med sanger som «I Will Remember», «The Road Goes On» og hiten «If You Belong to Me». Fire år senere kom de ut med studioalbumet Mindfields og konsertalbumet Livefields.
I 2003 spilte de inn Through the Looking Glass, et album med de sangene som fikk bandet sammen i begynnelsen av 1977, med klassikere som «Could You Be Loved», «House of the Rising Sun» og «While My Guitar Gently Weeps». Toto ga ut sine hittil siste album, Falling in Between tidlig i 2006 og Falling in Between Live i 2007. Singelen fra Falling in Between var «Bottom of Your Soul».
Fra 1998 til 2008 besto bandet av Bobby Kimball, David Paich og Steve Lukather fra originalbesetningen, dessuten Simon Phillips (trommer/perkusjon) og Mike Porcaro (bass). Keyboardist Greg Phillinganes vikarierte for David Paich fra 2004 til og med 2008. De har også hatt med seg Tony Spinner (gitar og koring) på konserter. De har i senere tid holdt konserter i Norge, under en norgesturné som en del av en større sommerturné hvor de spilte i Bodø 3. august og Trondheim 4. august, Ålesund 5. august, Haugesund 7. august og på Årdalstangen 8. august 2007. Leland Sklar (bass) var vikar for Mike Porcaro på denne turnéen.
9. juni 2008 ble det kunngjort at gruppen var oppløst.
2010: Toto gjør comeback
Sommeren 2010 gjorde bandet comeback med en turné i Europa til inntekt for bassisten Mike Porcaro, som har fått diagnosen ALS. På turneen spilte bandet to konserter i Norge, på Biri Travbane og på Tysnesfest. Besetningen på denne turneen var Steve Lukather, David Paich, Simon Phillips, Steve Porcaro, Joseph Williams og Nathan East. Oppvarmingsband på turneen var Manfred Mann's Earth Band.
2012–2013: Ny turné
I 2012 dro Toto på en ny turné og spilte blant annet en konsert i Sandnes 8. august. Besetning på denne konserten var bl.a. Steve Lukather, David Paich, Simon Phillips, Steve Porcaro, Joseph Williams, Jenny Douglas, Nathan East og Mabvuto Carpenter. Oppvarmingsband på konserten i Sandnes var The Norwegian Fords.
2014
I januar 2014 annonserte trommeslager Simon Phillips at han hadde forlatt Toto for å fokusere på en solokarriere. Toto annonserte kort etter at Keith Carlock var blitt ansatt som Phillips' arvtaker, og at arbeidet på det nye albumet Toto XIV var i gang. Etter at albumet var ferdig innspilt dro Toto på turne sammen med sanger Michael McDonald. Grunnet Keith Carlocks kontrakt med bandet Steely Dan, hyrte bandet inn Shannon Forrest som vikar for Carlock.
Belgia under Sommer-OL 1960
Belgia under Sommer-OL 1960 kom på 26.-plass med to sølv- og to bronsemedaljer.
Belgias tropp til Sommer-OL 1960 i Roma besto av 101 utøvere (93 menn og 8 kvinner) som deltok i 16 idretter.
Mato Leitão
Mato Leitão er en kommune i delstaten Rio Grande do Sul i sørregionen av Brasil.
Tennis under Sommer-OL 2004
Tennis under Sommer-OL 2004 i Athen i Hellas ble spilt på ti forskjellige baner i Det olympiske tennis senteret. 172 utøvere konkurrerte i 4 grener. For første gang fikk topp rangerte spillere på verdensrankingen delta.
6. serierunde i Premier League 2009/10
6. serierunde i Premier League 2009/10 begynte lørdag 19. september 12:45 med Burnley – Sunderland. 15:00 ble det spilt fire kamper før West Ham United og Liverpool spilte 17:30. Søndag 20. september ble det spilt fire kamper, deriblant Manchester United – Manchester City.
Sausvatnet
Sausvatnet er en innsjø i Brønnøy kommune i Nordland. Det har utløp mot vest gjennom Mjosundet til Medvatnet, som ligger på samme høyde.
Fiske
Det går laks opp i innsjøen fra Sjøfossen, og videre 6 km oppover vassdraget. I innsjøen lever det ørret, røye, ål og stingsild av fiskearter. Innsjøen er svært næringsrik, noe som medfører hurtig vekst på spesielt ørreten. Ørreten har en gjennomsnittsvekt blant den fangbare bestanden på om lag 400 gram, mens kilosørret er vanlig å få.
CNC
CNC har flere betydninger.
Mato Queimado
Mato Queimado er en kommune i delstaten Rio Grande do Sul i sørregionen av Brasil.
Mazda RX-8
Mazda RX-8 er en sportsbil fra den japanske bilprodusenten Mazda. Den ble lansert på bilutstillingen i Detroit, USA i 2001, men ble ikke satt i produksjon før i 2003. Produksjonen av bilen ble stoppet i desember 2011 i USA og i april 2012 i Japan.
RX-8 er etterfølger av Mazda RX-7, og er utstyrt med en tilsvarende wankelmotor («rotasjonsmotor») med et rotorvolum på 1.3 liter og en effekt på 192 eller 232 hestekrefter. Bilen er bakhjulsdrevet.
Modellen har vunnet en rekke internasjonale priser, blant annet International Engine of the Year 2003, Japanese Car of the Year 2003, Car of the Year 2003 fra det australske magasinet Wheels Magazine, og flere tilsvarende priser.
Fábio Coentrão
Fábio Alexandre da Silva Coentrão (født 11. mars 1988) er en portugisisk fotballspiller som fra 30. juni 2021 er klubbløs.
Syrekonstanten
I kjemi og biokjemi er syrekonstanten (Ka) en spesifikk form for likevektskonstant som angir grad av dissosiasjon av hydrogen-ioner fra en syre (det vil si hvor godt den splitter H±ioner i mindre molekyler for å danne hydronium av en vannløsning). Likevekten er der hvor et proton overføres fra en syre, HA, til vann, H2O. Termen for vannkonsentrasjon, [H2O], blir utelatt fra det generelle uttrykket for likevektkonstant.
Fábio Coentrão
Han spiller i forsvar, og er også en del av. Coentrão har spilt for flere andre klubber i sin karriere, blant annet SL Benfica, Real Zaragoza og CD Nacional.
Syrekonstanten
Likevekten blir ofte skrevet i form av «H+(aq)», som gjenspeiler Bronsted-Lowry-teorien for syrer.
Fábio Coentrão
Han ble tatt ut til Fotball-VM 2010 i Sør-Afrika og spilte samtlige av Portugals kamper i turneringen.
Syrekonstanten
Fordi denne konstanten adskiller seg for hver syre og varierer over flere grader av størrelsesorden, blir syrekonstanten ofte angitt ved dets vanlige logaritmes additive invers som representeres ved symbolet pKa (og bruker den samme matematiske relasjonen som [H+] er til pH).
Generelt sett angir en større verdi av Ka (eller en mindre verdi av pKa) en sterkere syre siden graden av dissosiasjon er større ved den samme konsentrasjonen.
Ved å bruke syrekonstanten kan konsentrasjonen av syre, dens konjugerte base, protoner og hydroksid lett bli fastslått. Dersom en syre er delvis nøytralisert, kan Ka også bli brukt til å finne pH til den resulterende buffer. Den samme informasjon er oppsummert i Henderson-Hasselbalch-ligningen.
Basekonstant for den konjugerte base
Gjennom analogi kan man definere konstanten for basekonstanten Kb og pKb til den konjugerte base A–:
Dette er dissosiasjonskonstanten for likevekten
Analogt til Ka, angir en økt verdi av Kb en sterkere base ettersom antallet protoner som aksepteres er større ved en identisk konsentrasjon.
Forholdet mellom syrekonstanten og basekonstanten
Ettersom produktet av Ka og Kb forblir konstant, følger det at sterkere syrer har svakere konjugerte baser, mens svakere syrer har sterkere konjugerte baser.
Faktorer som avgjør syrer og basers relative styrke
Ettersom den er en likevektkonstant blir syrekonstanten Ka bestemt av forskjellen i frie energier ΔG° mellom reagensene og produktene, særlig, mellom de protonerte (AH) og de-protonerte (A–)-tilstandene. Molekylære interaksjoner som favoriserer den deprotonerte (A–)-tilstanden framfor den protonerte (AH)-tilstanden vil øke Ka (fordi ratioen [A–]/[AH] øker) eller, tilsvarende, senke pKa. Omvendt vil molekylære interaksjoner som favoriserer den protonerte (AH)-tilstanden framfor den deprotonerte (A–)-tilstanden senke Ka (fordi ratioen [A–]/[AH] er lavere) eller, tilsvarende, øke pKa.
Civil Nuclear Constabulary
Civil Nuclear Constabulary (CNC) er en britisk politistyrke som har ansvar for å holde ro og orden ved sivile kjernefysiske anlegg i Storbritannia. Styrken ble opprettet 1. april 2005 og erstattet det tidligere United Kingdom Atomic Energy Authority Constabulary som ble etablert i 1955.
Syrekonstanten
Faktorer som avgjør syrer og basers relative styrke
Anta for eksempel at den protonerte (AH)-formen donerer en hydrogen-binding AH\cdotsX til et annet atom V, som den deprotonerte formen ikke kan (siden den ikke har mer hydrogen igjen). Den protonerte formen blir favorisert fordi den har en hydrogenbinding, så pKa øker (Ka synker). Størrelsen på pKa-forskyvningen kan til og med avgjøres utfra endringen i ΔG° ved bruk av ligningen .
Andre molekylære interaksjoner kan også skifte pKa. Tillegg av en elektron-tilbaketrekkende kjemisk gruppe (slik som oksygen, et halid, en cyano-gruppe eller til og med en fenylring) til molekylet nær det titrerende hydrogenet vil favorisere den deprotonerte tilstanden (ved å stabilisere elektronet som etterlates når protonet dissosierer) og dermed senke pKa (høyne Ka). For eksempel fører suksessiv oksidasjon av hypoklorisk syre til stadig forhøyet Ka: HClO < HClO2 < HClO3 < HClO4. Differansen i verdier av Ka mellom hypoklorisk syre HClO og perklorisk syre HClO4 er omtrentlig 11 grader av størrelsesorden (pKa-forskyvning på ~11). Elektrostatiske interaksjoner kan også påvirke likevekten. Nærværet av omgivende negative ladninger vil disfavorisere dannelsen av negativt ladede, deprotonerte arter og følgelig øke pKa. Særlig kan ioniseringen av en gruppe på et molekyl påvirke pKa til en annen.
Civil Nuclear Constabulary
CNC sorterer under det britiske handels- og industridepartementet, i motsetning til de fleste andre britiske politistyrkene, som sorterer under indredepartementet. Til forskjell fra vanlige polititjenestemenn i Storbritannia, er CNC-tjenestemenn regelmessig bevæpnet.
Syrekonstanten
Faktorer som avgjør syrer og basers relative styrke
Fumarsyre og maleisk syre er klassiske eksempler på forskyvninger i pKa. Begge molekyler har samme sammensetning ettersom de er to karboksylsyre-grupper adskilt av to karbonatomer med dobbeltbinding: fumarsyre er trans-isomer mens maleisk syre er cis-isomer. Utfra symmetri kan man forestille seg at de to karboksylsyrene hadde den samme pKa, noe som typisk er ~4 for karboksylsyrer. Det stemmer nesten for fumarsyre, som har pKa-er på omtrent 3,5 og 4,5. Maleisk syre derimot har pKa-er på om lag 1,5 og 6,5. Når en av dens karboksylsyrer deprotoneres kan den andre danne en sterk hydrogenbinding til den. Totaleffekten blir at den deprotonerte tilstanden til den hydrogenbindings-mottakende gruppen favoriseres (senker dens pKa fra ~4 til 1,5) og at den protonerte tilstanden til den hydrogenbindings-avgivende gruppen favoriseres (høyner dens pKa fra ~4 til 6,5).
Viktigheten av pKa-verdier
pKa-verdien(e) til en forbindelse påvirker mange av forbindelsens egenskaper slik som dens reaktivitet, solubilitet og spektrale egenskaper (farge). I biokjemien er pKa-verdiene til proteiner og aminosyrers sidekjeder av største viktighet for aktiviteten av enzymer og proteiners stabilitet.
Bestemmelse av syrekonstanten
For syrer av svak til middels svak syrestyrke kan pKa bestemmes ved titrering, idet pKa = pH ved halvtitrerpunktet. For sterke syrer derimot er man avhengig av teoretiske beregninger. Til dels kan man basere seg på pKa-bestemmelser i andre løsningsmidler enn vann. Men ofte gir termodynamiske beregninger like gode verdier. Uansett er slike beregninger svært unøyaktige. Som et eksempel oppgis verdier for pKa til saltsyre som varierer mellom -3 og -8, noe som svarer til en faktor på 100 000 i Ka-verdier.
pKa til enkelte substanser
Målinger er ved 25ºC i vann, unntatt de med negativ pKa:
* Opplistede verdier for ammoniakk og aminer er pKa-verdier for de korresponderende ammoniumioner.
Svartholvatnet
Svartholvatnet (nordsamisk: Suohpajávri) er en innsjø i Senja kommune i Troms og Finnmark. Innsjøen ligger på øya Senja.
Innsjøen er regulert som magasin for Lysbotn kraftverk.
Maximiliano de Almeida
Maximiliano de Almeida er en kommune i delstaten Rio Grande do Sul i sørregionen av Brasil.
Lavspenning
Land som ikke er medlem av IEC, blant annet USA, bruker andre definisjoner.
Mellomspenning
Inntil 1991 opererte norsk regelverk for elektriske anlegg med termen mellomspenning. Dette var nominelle spenninger fra og med 380 V til og med 1000 V. Betegnelsen er i dag ikke i bruk.
De grønne (Frankrike)
De grønne (fransk: Les Verts) (forkortelse: VEC eller LV) var et grønt parti i Frankrike. Partiet ble grunnlagt i 1984, men har politiske aner fra René Dumont og presidentvalget i 1974. I 2010 slo partiet seg sammen med det uavhengige valgforbundet Europe Écologie og dannet det nye partiet Europe écologie–Les verts.
Partiet var medlem av Det europeiske grønne partiet. I valget til Europaparlamentet i 2009 var partiet en del av koalisjonen Europe Écologie som ble ledet av Daniel Cohn-Bendit, kjent fra det franske studentopprøret i 1968. Andre kjente navn fra valget er den norsk-franske korrupsjonsjegeren Eva Joly som representerte det sivile samfunnet og bonden, syndikalisten og miljøverneren José Bové fra anti-globaliserings bevegelsen.
Cécile Duflot var nasjonal sekretær (leder) for partiet fra 2006 til juni 2012 da Pascal Durand overtok stillingen.
Ballblom
Ballblom (Trollius europaeus) er en flerårig plante i soleiefamilien som vokser i fuktige og næringsrike enger og fjellier over det meste av Norden, i fjellområder i Europa for øvrig og i det vestlige Asia.
Ballblomen var, før sammenslåing med Finnmark, fylkesblomst i Troms.
Utseende
Ballblomen har en rak, opptil 70 cm høy stengel, ofte med sidegrener. Den blomstrer i juni og juli med 3 cm brede og kuleformede blomster, med 12-15 sterkt gulfargede begerblad som dekker hverandre som bladene i et kålhode. Innenfor begerbladene ligger noen uanselige, egentlige kronblad.
Økologi
Blomsteren er svakt velluktende og trekker til seg insekter, men kan bare bli pollinert av blomsterfluer av slekten chiastocheta («ballblomfluer»), og kan ikke formere seg uten disse fluene. Disse fluene er små og greier å krype mellom alle lagene av blomsterblad i ballblomen. Det er fire kjente chiastocheta-arter i Norden. Ballblomfluene er på sin side helt avhengig av at larvene får spise blomsterfrø fra ballblomen. Denne typen gjensidig avhengighet er kalt obligat mutualisme.
På samme måte som bekkeblom inneholder ballblom giftstoffet anemonol, så ballblomen får stå i fred for beitedyr.
Ballblomen hører til høystaudevegetasjonen i fjellbjørkeskogen. Under barskoggrensa kan den samme vegetasjonstypen bli dominert av storvokst, men glissen granskog.
Utbredelse
Ballblom trenger frodig eng eller skogsmark, og siden slik mark mange steder er oppdyrket, finnes ballblomen i dag helst i fjellområde og nordover i Norden. Den mangler lengst sør og vest i Norge, øst i Sverige og i indre Finland. Arten forekommer ellers i Europa, sørover helst i fjellstrøkene, og i det vestlige Asia.
Teknologirådet (Norge)
Teknologirådet er et norsk offentlig organ for teknologivurdering. Rådet skal identifisere viktige teknologiutfordringer og fremme debatt om de muligheter og konsekvenser som ny teknologi skaper – for samfunnet og for den enkelte. Teknologirådet skal gi innspill om teknologiske valg til Stortinget og øvrige myndigheter.
Teknologirådet er medlem av organisasjonen European Parliamentary Technology Assessment Network (EPTA), som samler institusjoner som driver med teknologivurdering i tilknytning til parlamentene i 14 europeiske land.
Teknologirådet ble opprettet ved kongelig resolusjon i 1999, etter initiativ fra Stortinget. Rådet har 15 regjeringsoppnevnte medlemmer og ledes av Sverre Gotaas. Rådet møtes møtes 4-6 ganger i året. Rådets sekretariat holder til i Oslo og ledes av direktør Tore Tennøe.
Medlemmer
For perioden november 2020 til 2024 har rådet følgende medlemmer: Sverre Gotaas (rådsleder), Kari Forthun, Bjørn Kjærand Haugland, Aris Kaloudis, Tanja Storsul, Siri Vasshaug, Kristin Vinje, Anne Cathrin Østebø, Marit Aursand, Helene Fladmark, Reidun Høllesli, Morten Breivik, Damoun Nassehi, Håvard Haarstad og Anne Ingeborg Myhr.
Sekant
En sekant er en rett linje som skjærer i gjennom en kurve i minst to punkt. Den delen av sekanten som ligger mellom to nabopunkt, er en korde. I figuren er linjen S sekanten, mens det rette linjestykket PQ er korden. Ordet sekant kommer av det latinske ordet secare som betyr å kutte eller skjære over.
Derivasjon
Sekanten kan anvendes til å finne tangenten til en kurve i et punkt. Når sekanten går gjennom de to punktene P og Q, så kommer sekanten til å nærme seg tangenten til kurven i punktet P når Q nærmer seg dette punktet langs kurven. Dette er illustrert i animasjonen til venstre.
Stigningstallet
Hellningen til sekanten er dens stigningstall. Dette kan beregnes når kurven er definert ved en funksjon y = f(x) i et kartesisk koordinatsystem. Har punktet P koordinatene (x, f(x)) og punktet Q koordinatene (x + h, f(x + h)), blir stigningstallet for sekanten gjennom disse to punktene
Hennepin County
Hennepin County er et fylke i den amerikanske delstaten Minnesota. Det ligger i de østlige delene av staten og grenser mot Anoka County i nordøst, Ramsey County i øst, Dakota County i sørøst, Scott County i sør, Carver County i sørvest og mot Wright County i nordvest.
Sekant
Stigningstallet
I grensen hvor h → 0, vil sekanten nærme seg tangenten i punktet (x, f(x)) slik at dette stigningstallet blir lik den deriverte av funksjonen y = f(x) i dette punktet. Både i analytiske og numeriske arbeider blir denne metoden benyttet til å utføre derivasjoner.
Hennepin County
Hennepin Countys totale areal er 1 571 km² hvorav 129 km² er vann. I 2000 hadde fylket 1 116 200 innbyggere og administrasjonssenteret ligger i byen Minneapolis som også er fylkets og delstatens største by.
Sekant
Sirkelsekanter
For en sirkel vil en sekant gi maksimalt to skjæringspunkt. Faller de sammen, går sekanten over til å bli en tangent. Den tilsvarende korden har størst lengde når sekanten går gjennom sirkelens sentrum. Korden er da en diameter i sirkelen.
Hennepin County
Fylket ble grunnlagt i 1852 og har fått sitt navn etter den franske oppdageren fransiskanerpresten Louis Hennepin.
Sekant
Sirkelsekanter
hvor vinklene θ1  og θ2  er de to sirkelbuene som ligger mellom sekantene. Dette sees ved å trekke korden BC i figuren til høyre. Vinkel DBC er da en periferivinkel. Den har derfor en størrelse som er lik halvparten av sirkelbuen DC, det vil si θ2/2 . På samme måte er periferivinklen BCA lik halvparten av sirkelbuen AB, det vil si θ1/2 . Da nå skjæringsvinklen ψ  er en utvendig vinkel i trekanten SBC, vil den være lik summen av periferivinklene DBC og BCA. Herav følger resultatet.
Hvis derimot skjæringspunktet S mellom sekantene ligger utenfor sirkelen som i den nederste figuren, vil skjæringsvinkelen ψ  mellom dem være gitt som
Dette kan vises ved å trekke korden BD. Da er periferivinkelen BDA en utvendig vinkel i trekanten SBD og derfor lik skjæringsvinkelen pluss periferivinkelen DBS. Uttrykt ved gradtallene til vinklene, betyr det  at  θ2/2 + ψ = θ1/2 som er resultatet.
Potensen til skjæringspunktet
Dette konstante produktet kalles potensen til punktet S og var kjent allerede på Euklids tid. På 1800-tallet ble det utdypet nærmere av den sveitsiske matematiker Jakob Steiner.
Elliptiske kurver
En sekant som skjærer gjennom en elliptisk kurve, vil ha maksimalt tre skjæringspunkt. Det skyldes at den er beskrevet ved en ligning av formen hvor polynomet P(x)  er av tredje grad. For noen sekanter kan det også bare opptre to skjæringspunkt, for eksempel når den er tangerer kurven i et punkt.
Elliptiske kurver er viktig i tallteori og har i de senere årene fått stor, praktisk betydning i forbindelse med kryptering. Det er mulig da punktene på kurven kan adderes på en slik måte at det vil være umulig å finne ut av for en utenforstående. En sekant vil i alminnelighet ha tre skjæringspunktet P, Q og R med kurven. Summen P + Q kan nå defineres ut fra kjennskap til det tredje tallet R. Denne addisjonsloven betyr at P + Q = Q + P slik at resultatet er uavhengig av rekkefølgen til de to tallene. Den definerer derfor en abelsk gruppe med et identitetselement som tilsvarer punktet i det uendelig fjerne. Disse beregningene kan utføres i datamaskiner som benyttes i moderne datanettverk.
Bernt Johannes Johannesen
Bernt Johannes Johannesen (Bratthammar) (født 23. oktober 1882 i Avaldsnes, død 1. desember 1962 i Haugesund) var én av de norske passasjerene som reiste med RMS «Titanic» på dens jomfrutur. Han var sønn av Johannes Sakariasen og Berta Johanna Arnesdatter og kom fra Avaldsnes i Rogaland.
15 år gammel begynte han å jobbe på et bakeri i Haugesund. I 1902 drog han til Island for å se etter nytt arbeid. Der ble han værende helt til 1904. Senere drog han til Amerika hvor han arbeidet på forskjellige båter ute på havet. Han returnerte til Norge i 1910.
I 1912 – 29 år gammel – bestemte han seg for å dra tilbake til USA for å finne seg nytt arbeid. Han bestilte tredjeklassebilletter på RMS «Titanic» og gikk ombord i Southampton. Ombord delte han for øvrig lugar med Daniel Danielsen Grønnestad, Ingvald Olai Olsen Hagland og Konrad Mathias Reiersen Hagland, alle fra Haugesundområdet. Johannesen overlevde Titanic-forliset natten mellom 14. og 15. april. Han kom seg ombord i livbåt nr. 13 mens romkameratene omkom.
Etter å ha tilbrakt tre måneder i Amerika, mesteparten av tiden på St. Vincents Hospital bestemte han seg for å dra tilbake til Norge. Han slo seg ned i Haugesund sammen med sin kone Alma Karoline og de fikk åtte barn. Hjemme i Norge fikk han arbeid som postmann og murer; mot slutten av livet arbeidet han som kirketjener i Førdesfjorden kirke.
Han døde i 1962 – 80 år gammel.
Fylkesvei 576 (Rogaland)
Fylkesvei 576 (Fv576) i Rogaland gikk mellom Østhus og Hodne i Rennesøy kommune. Veien var 1,5 km lang.
2019 ble veien del av fylkesvei 4620.
Saint Paul (Minnesota)
Saint Paul (forkortet til St. Paul) er hovedstad og den nest største byen i den amerikanske delstaten Minnesota i USA. Den ligger i Ramsey County ved elven Mississippi. I henhold til folketellingen i 2020 hadde byen en befolkning på 311 527 innbyggere. Det gjør byen til den 67. største byen i USA, den 12. mest folkerike i Midtvesten, og den nest mest folkerike i Minnesota. Minnesotas største by Minneapolis ligger på andre siden av elven, de to byene som kollektivt omtales som «tvillingbyene» har i løpet av de senere år vokst sammen, og utgjør kjernen i hovedstadsområdet Minneapolis–Saint Paul, den tredje mest folkerike storbyregion i Midtvesten.
Saint Paul ligger på en høy bakkeskråning med utsikt over en sving i Mississippi-elven, og er et regionalt knutepunkt for foreningsvirksomhet og sentrum av Minnesotas regjering. Setet til delstatens regjering, Minnesota State Capitol og delstatens kontorer er alle lokalisert på en høyde nær byens sentrumsdistrikt. Som en av de eldste byene i Minnesota, har Saint Paul flere historiske nabolag og landemerker, som Summit Avenue Neighborhood, James J. Hill House og Saint Pauls katedral. Som den tilstøtende byen Minneapolis, er Saint Paul kjent for sine kalde, snørike vintre og fuktige somre.
Den lovgivende forsamlingen i Minnesota-territoriet etablerte byen St. Paul som hovedstad i nærheten av eksisterende bosetninger av urbefolkningen (Dakota-Sioux) i november 1849. Den forble en by fram til 1854. Dakota-navnet for hvor Saint Paul ligger er Imnizaska for «hvitt berg» på åshøyder langs elven. Det kom tidlig innvandring fra Skandinavia (Norge, Sverige og Danmark) til Saint Paul og Minnisota, men byen er også i stor grad preget av andre folkegrupper. Den første bølgen var besto av engelske, irske og skotske innvandrere. I en befolkningsundersøkelse i 2005 var 26,4 % av tysk avstamming, 13,8 % irsk, 8,4 % norsk, 7,0 % svensk, og 6,2 % engelsk. Det har også kommet betydelig innvandring fra Vietnam og Mexico.
Terence Alexander
Terence Joseph Alexander (1923–2009) var en engelsk skuespiller kjent fra den britiske tv-serien Bergerac.
Han medvirket i over 190 film- og tv-produksjoner.
Alexander scenedebuterte som 16-åring i 1939. Han filmdebuterte i Comin' Thro the Rye (1947) og tv-debuterte i tv-filmen Away from It All (1950). Han hadde rollen som den uansvarlige playboyen Dartie Montegue i serien Forsyte-sagaen (1967) og fra 1981 til 1991 spilte han rollen som den rike forretningmannen Charlie Hungerford i kriminalserien Bergerac. Det er denne rollen han ble mest kjent for. Han hadde utover dette gjesteroller i en rekke britiske tv-serier, deriblant fire episoder av i komiserien Hancock’s Half Hour (1957–1960) og et par episoder av Doctor Who (1985). Hans siste tv-rolle var i en episode av sykehusserien Casualty i 1999.
På film gjorde han seg bemerket krimkomedien Gentleman-ligaen (1960) og i thrilleren Sjakalen (1973). Hans siste filmrolle var i den mindre kjente That Englishwoman (1990).
Maçambara
Maçambara er en kommune i delstaten Rio Grande do Sul i sørregionen av Brasil.
Steven Lustü
Steven Lustü (født 13. april 1971) er en dansk tidligere fotballspiller. Han var midtforsvarer, og spilte sist for Silkeborg IF. Lustü spilte fem sesonger i norsk fotball for FC Lyn Oslo, og opparbeidet seg heltestatus blant supporterne som gav ham tilnavnet Psycho. Han ble utnevnt til æresmedlem i supporterklubben Bastionen.
Lustü var med i i fotball-VM i 2002.
Geocoridae
Geocoridae er en familie av insekter som tilhører tegene, en gruppe av nebbmunner. De ble tidligere regnet som en undergruppe av familien Lygaeidae. Det er kjent 275 arter fordelt på 25 slekter, 26 av dem fra Europa, men bare én er registrert fra Norge.
Levevis
Artene i underfamilien Geocorinae ser ut til for det meste å være generalistiske rovdyr, som lever av mange ulike små leddyr. De er regnet som viktige naturlige fiender for skadedyr i ulike avlinger, blant annet bomull. Det er sannsynlig at de i tillegg tar noe plantekost, for eksempel frø. De andre underfamiliene er trolig planteetere. Den ene arten i Bledionotinae lever på bakken, ellers holder de seg mest oppe i vegetasjonen. Henestarinae finnes ofte på saltholdige steder og lever trolig på frø av ulike salt-tolerante planter. Pamphantinae, der alle de kjente artene utenom én lever i Sør-Amerika, holder til i trekronene i tropisk regnskog.
Systematisk inndeling / europeiske slekter
Et latinsk familienavn ender med ...idae, og et navn på en overfamilie på ...oidea.
Lister over grunnkretser i Norge
Lister over grunnkretser i Norge er kommunevise lister over delområder og grunnkretser.
Eksterne lenker
Delområder og grunnkretser, 2012 fra Statistisk sentralbyrå